RESOLUCIÓN DA DIRECCIÓN XERAL DE MINAS POLA QUE SE AUTORIZAN AS INSTALACIÓNS DO PARQUE EÓLICO " DE CHAN DO EIXO "
XUNTA DE GALICIA —  — CONSELLERÍA DE ECONOMÍA E INDUSTRIA (Outros documentos, notificacións e informacións públicas, 22/12/2014)

En cumprimento do disposto nos artigos 128 e 148 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, faise público o Acordo do Consello da Xunta de Galicia, do 2 de outubro de 2014, polo que se autorizan as instalacións, se aproba o proxecto de execución e se declara a utilidade pública, en concreto, do parque eólico Chan do Eixo, emprazado nos concellos da Cañiza e Covelo (Pontevedra) e promovido pola sociedade Parque Eólico Chan do Eixo SL (Expediente IN661A 2011/6-4), que se transcribe como anexo a esta resolución. Acordo do Consello da Xunta de Galicia polo que se autorizan as instalacións, se aproba o proxecto de execución e se declara a utilidade pública, en concreto, do parque eólico Chan do Eixo, emprazado nos concellos da Cañiza e Covelo (Pontevedra) e promovido pola sociedade Parque Eólico Chan do Eixo SL (Expediente IN661A 2011/6-4). Examinado o expediente iniciado por solicitude de Parque Eólico Chan do Eixo SL (en adiante o promotor) en relación coa autorización administrativa, aprobación do proxecto de execución e declaración de utilidade pública, en concreto, do parque Eólico Chan do Eixo (en adiante o parque Eólico), constan os seguintes Primeiro.—Mediante Resolución do 20 de decembro de 2010 pola que se aproba a relación de anteproxectos de parques Eólicos seleccionados ao abeiro da Orde do 29 de marzo de 2010 para a asignación de 2.325 MW de potencia na modalidade de novos parques Eólicos en Galicia (DOG n° 248, do 28 de decembro), admitiuse a trámite o parque Eólico, cunha potencia de 12 MW. Segundo.—O 21.06.2011, o promotor solicitou a autorización administrativa, a aprobación do proxecto de execución e do proxecto sectorial e a declaración, en concreto, de utilidade pública para o parque Eólico. Terceiro.—O 19.08.2011, o Servizo de Enerxía e Minas da xefatura territorial de Pontevedra informou da existencia do permiso de investigación “Sierra de Pites” n° 2579 existente dentro da área de afectación do parque Eólico. Cuarto.—Por Resolución do 9 de maio de 2012, da Xefatura Territorial de Pontevedra, someteu a información pública o proxecto de execución, o seu estudo ambiental e o proxecto sectorial, asi como as solicitudes de autorización administrativa, declaración de utilidade pública e de inclusión no réxime especial do parque Eólico, a desenvolver nos concellos da Cañiza e Covelo (Pontevedra). A dita resolución publicouse no Diario Oficial de Galicia do 05.06.2012, no Boletín Oficial da Provincia de Pontevedra do 28.05.2012, e no xornal Faro de Vigo do 22.05.2012. Asi mesmo, permaneceu exposto ao público nos taboleiros de anuncios da xefatura territorial de Pontevedra e nos concellos afectados da Cañiza e Covelo (Pontevedra). Durante o período de información pública presentaronse as seguintes alegacións: 1. O 12.06.2012, Maria Vallivana Bridges Seidl, en calidade de Presidente da Sociedade Galega de Historia Natural, presentou escrito no que alega o seguinte: — Ao non concorrer no proxecto ningunha das consideracións establecidas no artigo 45.6 da Lei 42/2007 do Patrimonio Natural e Biodiversidade, non se autorice a afectación dos aeroxeradores e viais de acceso sobre: — Se extremen as medidas para evitar as afectacións do proxecto sobre as especies incluídas no Anexo I da Directiva de Aves, nos Libros Vermellos estatais e no Catálogo Galego de Especies Ameazadas presentes na zona e se contemple a adopción de medidas mitigadoras. — Se inclúan no proxecto todas as medidas preventivas e/ou correctoras recomendadas nos Plans de conservación de especies ameazadas que teña elaborados (ou en elaboración) a Xunta de Galicia de acordo co previsto nos artigos 15 e 16 do Decreto 88/2007. — O proxecto adopte medidas eficaces para mitigar a mortaldade de anfibios, reptiles, aves e mamíferos nos viais de acceso (atropelo e atrapamento en gabias, taxeas, pasos canadenses, etc.) e para minimizar a mortaldade de aves e morcegos por impacto cos aeroxeradores e perturbacións sobre a sua utilización dos hábitats na contorna do parque Eólico durante todas as fases do ciclo vital. Quinto.—O 08.06.2012, Retegal, SA emitiu, en relación coas instalacións do parque Eólico, o correspondente condicionado técnico. Neste condicionado, Retegal, SA comunica que se ben non se observan obstrucións directas dos sinais de televisión TDT, non se poden descartar ao 100% afectacións por causa do multitraxecto en algunha entidade de poboación do entorno do parque Eólico. Polo tanto, establece que o promotor comprometerase a realización dunha campaña de medidas de cobertura nas localidades do entorno, e de se detectaren perda ou degradación desta, proporcionará os medios necesarios ou acometerá algunha actuación de extensión da cobertura que permita o restablecemento da calidade e a correcta recepción dos sinais de TDT. O 02.07.2012, en resposta ao condicionado técnico emitido por Retegal, SA, o promotor presentou un escrito no que manifesta o seu compromiso de que unha vez construido o parque, no caso de verificarse que a instalación afecta aos servizos de difusión de TDT, se adopten as medidas oportunas para a eliminación de todo tipo de afectacións e perturbacións sobre os servizos prestados por Retegal SA. Sexto.—O 06.08.2012, a xefatura territorial de Pontevedra informou de xeito favorable a solicitude do promotor, tanto no que respecta a autorización administrativa como a aprobación do proxecto e a sua declaración de utilidade pública, asi como a continuación dos trámites ambiental e do proxecto sectorial; para a continuación do procedemento. Sétimo.—O 19.12.2012 a Dirección Xeral de Industria, Enerxía e Minas iniciou os trámites de compatibilidade entre o parque Eólico e o dereito mineiro. Oitavo.—O 06.02.2013, a Secretaría Xeral de Ordenación do Territorio e Urbanismo emitiu, en relación co proxecto sectorial do parque Eólico, o informe ao que fai referencia o artigo 37.7 da Lei 8/2009, do 22 de decembro, pola que se regula o aproveitamento Eólico en Galicia e se crean o canon eólico e o Fondo de Compensación Ambiental. Noveno.—O 19.11.2013 a Secretaría Xeral de Calidade e Avaliación Ambiental formulou a Declaración de Impacto Ambiental relativa ao parque Eólico, que se fixo pública por Resolución do 21 de xaneiro de 2014 da Dirección Xeral de Industria, Enerxía e Minas. Décimo.—O 14.02.2014 a Secretaria Xeral de Medio Rural e Montes, remitiu o informe de 28.01.2014 do Servizo de Monte de Pontevedra ao que fai referencia o artigo 45.3 da Lei 8/2009, do 22 de decembro. Décimo primeiro.—O 06.06.2014, a Subdirección Xeral de Recursos Minerais, en vista da documentación correspondente ao trámite de compatibilidade do parque Eólico co dereito mineiro afectado, comunica que os terreos comprendidos nas cuadrículas do permiso de investigación Sierra de Pites n° 2579, afectadas polo parque Eólico foron declarados francos e rexistrables mediante a resolución do Conselleiro de Economía e Industria de data 25 de marzo de 2011, polo cal xa non existe a concorrencia de aproveitamentos no espazo territorial proxectado para o citado parque. Primeiro.—O Consello da Xunta de Galicia é competente para resolver este procedemento con fundamento no artigo 28.3 da Lei 54/1997, do 27 de novembro, do sector eléctrico, aplicable ao presente procedemento en virtude do previsto na disposición transitoria segunda da Lei 24/2013, do 26 de decembro, do sector eléctrico, e de acordo co establecido polo artigo 45.3 da Lei 8/2009, do 22 de decembro, pola que se regula o aproveitamento Eólico en Galicia e se crean o canon Eólico e o Fondo de Compensación Ambiental, modificada pola Lei 4/2014, do 8 de maio, pola que se modifica a Lei 8/2009, do 22 de decembro, pola que se regula o aproveitamento eólico en Gaiicia e se crean o canon eólico e o Fondo de Compensación Ambiental. Segundo.—No expediente instruído para o efecto cumpríronse os trámites de procedemento establecidos na Lei 54/1997, do 27 de novembro, do sector eléctrico, no Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, na Lei 8/2009, do 22 de decembro, pola que se regula o aproveitamento eólico en Galicia e se crean o canon eólico e o Fondo de Compensación Ambiental, na Lei 30/1992, do 26 de novembro, de réxime xurídico das administracións públicas e do procedemento administrativo común, e demais normas vixentes de aplicación. Terceiro.—Tal e como se indica no antecedente de feito decimo primeiro o 06.06.2014, a Subdirección Xeral de Recursos Minerais, en vista da documentación correspondente ao trámite de compatibilidade do parque eólico co dereito mineiro afectado, comunica que os terreos comprendidos nas cuadrículas do permiso de investigación Sierra de Pites n° 2579, afectadas polo parque eólico foron declarados francos e rexistrables mediante a resolución do Conselleiro de Economía e Industria de data 25 de marzo de 2011, polo cal xa non existe a concorrencia de aproveitamentos no espazo territorial proxectado para o citado parque, polo que non procede declarar a compatibilidade. Cuarto.—Con respecto as alegacións presentadas, visto o contido destas e as respostas do promotor, compre manifestar o seguinte: — No que respecta as alegacións presentadas de carácter ambiental, foron tidas en conta na Declaración de impacto ambiental emitida pola Secretaría Xeral de Calidade e Avaliación Ambiental o 19.11.2013. De acordo con todo o que antecede, e no exercicio das competencias que ten atribuídas, o Consello da Xunta de Galicia adopta o seguinte Primeiro.—Autorizar as instalacións do parque Chan do Eixo, emprazado nos concellos da Cañiza e Covelo (Pontevedra) e promovido pola sociedade Parque Eólico Chan do Eixo SL, cunha potencia de 12 MW. Segundo.—Aprobar o proxecto de execución das instalacións do parque eólico Chan do Eixo asinado polo enxeñeiro industrial Valeriana Chisu Foyedo n° 1.185 do ICOII. As características principals recollidas no proxecto son as seguintes: Características técnicas do parque Eólico: • 4 aeroxeradores cunha potencia nominal unitaria de 3.000 kW. • Potencia total instalada: 12 MW. • Produción neta anual estimada: 30.117 MWh/ano. • Orzamento total: 14.514.480 euros. Características técnicas da infraestrutura eléctrica de xeración, transformación e interconexión: • 4 transformadores de 3.350 kVA instalados no interior do aeroxerador, cunha relación de transformación de 0,65/20 kV. • Rede subterránea de interconexión entre as máquinas existentes a 20 kV. • Subestación transformadora equipada con transformador de 11/15 MVA, relación de transformación 220/20 kV, aparellaxe de medida, protección, telemando, grupo electróxeno e demais equipamento auxiliar. Terceiro.—Declarar a utilidade pública, en concreto, das instalacións do proxecto do parque Eólico, segundo o previsto nos artigos 52 e 54 da Lei 54/1997, do 27 de novembro, do sector eléctrico, o que leva implícita a necesidade de ocupación dos bens ou de adquisición dos dereitos afectados e implica a urxente ocupación aos efectos do artigo 52 da Lei de expropiación forzosa do 16 de decembro de 1954 (BOE n° 351, do 17 de decembro). A presente autorización axustarase ao cumprimento das seguintes condicións: 1.—Para garantir o cumprimento das súas obrigas, Parque Eólico Chan do Eixo SL constituirá, de acordo co establecido no artigo 40.1 da Lei 8/2009, do 22 de decembro, unha fianza polo importe de 243.153,98 euros, correspondente ao 2% do orzamento de execución material das instalacións do proxecto que por esta resolución se aproba. A dita fianza depositarase na Caixa Xeral de Depósitos da Consellería de Facenda da Xunta de Galicia, en calquera das formas sinaladas no artigo 11.3 do Decreto 1775/1967, do 22 de xullo, sobre réxime de instalación, ampliación e traslado de industrias. A sua devolución efectuarase de acordo co establecido no antedito artigo 40.1 da Lei 8/2009, do 22 de decembro.2.—Consonte ao disposto nos artigos 40.2 da Lei 8/2009, do 22 de decembro, e 4 do Decreto 455/1996, do 7 de novembro, de fianzas en materia ambiental, Parque Eólico Chan do Eixo SL constituirá con carácter previo ao inicio das obras, unha fianza para garantir o cumprimento do deber de restaurar os terreos ocupados polo parque Eólico na fase de obras. O importe da fianza fíxase, por proposta da Secretaría Xeral de Calidade e Avaliación Ambiental, en 108.859 euros. A dita fianza depositarase na Caixa Xeral de Depósitos da Consellería de Facenda da Xunta de Galicia, en calquera das formas sinaladas no artigo 11.3 do Decreto 1775/1967, do 22 de xullo, sobre réxime de instalación, ampliación e traslado de industrias. A sua devolución efectuarase de acordo co establecido no artigo 6 do Decreto 455/1996, do 7 de novembro, unha vez depositada a fianza para garantir o deber de restaurar os terreos ocupados na fase de desmantelamento.3.—Para a inscrición da instalación no Rexistro Autonómico creado pola Orde da Consellería de Industria e Comercio do 5 de xuño de 1995 (DOG nº 135, do 14 de xullo), o promotor efectuará a correspondente solicitude, de acordo co procedemento regulamentahamente establecido.4.—A instalación adaptarase ao procedemento de captación e procesamento de datos de produción de enerxía eléctrica de Galicia regulamentado pola Orde da Consellería de Innovación e Industria, do 23 de xaneiro de 2009, pola que se establece o procedemento para a captación e procesamento dos datos de produción enerxética das instalacións acollidas ao réxime especial de produción de enerxía eléctrica na Comunidade Autónoma de Galicia (DOG nº 37, do 23 de febreiro). 5.—As instalacións autorizadas realizaranse de acordo coas especificacións e planos que figuran no proxecto de execución que por esta resolución se aproba, cun orzamento de 14.514.480 euros, e de acordo co establecido no punto 1 ámbito da declaración, da Declaración de Impacto Ambiental.6.—No caso de se manifestaren perturbacións na recepción do sinal de televisión, directamente atribuíbles as instalacións do parque Eólico, Parque Eólico Chan do Eixo SL deberá adoptar as medidas necesarias para devolverlle a recepción do sinal as anteriores condicións de calidade.7.—O prazo para a posta en marcha das instalacións que se autorizan será de seis meses contados a partir da data de ocupación dos terreos. Unha vez construídas as instalacións autorizadas, e con carácter previo a sua posta en servizo, as Xefaturas Territoriais da Consellería de Economía e Industria de Pontevedra inspeccionarán a totalidade das obras e montaxes efectuados e verificará o cumprimento das condicións establecidas nesta resolución e as demais que sexan de aplicación, incluídas as contidas na declaración de impacto ambiental formulada o 19.11.2013 pola Secretaría Xeral de Calidade e Avaliación Ambiental.8.—O parque Eólico deberá cumprir cos requisitos que se recollan nos procedementos de operación aprobados polo Ministerio de Industria, Enerxía e Turismo, que lle resulten de aplicación.9.—A Administración resérvase o dereito de deixar sen efecto a presente autorización por calquera das causas establecidas no artigo 34 do Decreto 1775/1967, do 22 de xullo, por incumprimento das condicións impostas ou por calquera outra causa excepcional que o xustifique.10.—Esta autorización outórgase sen prexuizo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Este acordo publicarase no Diario Oficial de Galicia e no Boletín Oficial da Provincia de Pontevedra, de acordo co establecido nos artigos 128 e 148 do Real decreto 1955/2000, do 1 de decembro, así como en cumprimento do disposto polo artigo 59.5 da Lei 30/1992, do 26 de novembro, para os efectos da notificación aos interesados cando estes sexan descoñecidos, se ignore o lugar ou o medio de notificación, ou ben que, intentada ésta, non se puidese practicar. Contra o presente acordo, que pon fin a vía administrativa, poderase interpoñer recurso potestativo de reposición no prazo dun mes a contar desde o día seguinte ao da sua notificación, de acordo co disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrative común ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses a contar desde o día seguinte ao da notificación desta resolución, de conformidade co establecido nos artigos 10, 14 e 46.1 da Lei 29/1998, do 13 de xullo, reguladora da xurisdición contencioso-administrativa, sen prexuizo de que os interesados poidan interpoñer calquera outro recurso que estimen pertinente. Santiago de Compostela, 31 de outubro de 2014.—O director de Enerxía e Minas, Ángel Bernardo Tahoces.